cyanic-selkie/wikianc huggingface dataset:
আকরের যুদ্ধ
প্রেক্ষাপট
বিংশ শতাব্দীর শুরু পর্যন্ত আকরে অঞ্চল (বর্তমান আকরে রাজ্য) বলিভিয়ার অধীনে ছিল। ১৮৭৭ সালে ব্রাজিলের উত্তর-পূর্বাংশ তীব্রভাবে খড়াকবলিত হলে তৎকালীন বলিভীয় অঞ্চলে অবৈধভাবে ব্রাজিলীয়দের পদচারণা ঘটতে থাকে। ফলে ঐ বছরগুলো ব্রাজিলীয়দের জনসংখ্যা স্ফীত হয় ও তারা রাবার গাছের দিকে নজর দেয় অথবা মজুদকৃত স্বর্ণ, রৌপ্যের দিকে ঝুঁকে পড়ে। সম্পুরক স্বাধীন ব্রাজিলীয় অঞ্চল গঠনের ফলে এ চর্চা পরিত্যক্ত হয়। কারণ, এ অঞ্চলে বলিভিয়ার শক্ত উপস্থিতি লক্ষ্য করা যায়নি।
১৮৯৮ সালে সীমানা নির্ধারণ কমিশন ব্রাজিলকে আরও আঞ্চলিক অধিগ্রহণের পক্ষে রায় দেয় যাতে বলিভিয়া ক্ষতিগ্রস্ত হয়। রক্তাক্ত গৃহযুদ্ধে নিমগ্ন সেনাবাহিনীর সহায়তায় বলিভিয়া তেমন আন্তর্জাতিক সহায়তা পায়নি ও তাদের কিছুই করার ছিল না। বলিভিয়ায় গৃহযুদ্ধ মারাত্মকভাবে তার সেনাবাহিনীতে প্রভাব বিস্তার করে যা পুণরাবৃত্তি সম্ভব নয়, কার্যকারিতা উপভোগ ও আকরের প্রতিরক্ষা ব্যবস্থা থেকে দূরে থাকাই বাঞ্ছনীয় ছিল।
১৮৯৯ সালে বলিভীয়রা ব্রাজিলের কাছে ছাড়কৃত ভূমি বাদে তাদের নতুন অঞ্চল গঠন করে। তারা সে'সময় এ অঞ্চলে তাদের নিয়ন্ত্রণ প্রতিষ্ঠায় নিরাপত্তা ব্যবস্থা জোরদারের প্রচেষ্টা চালায়। পুয়ের্তো আলোন্সোয় তারা প্রশাসনিক রাজধানী প্রতিষ্ঠা করে। কোচাবাম্বায় পুলিশ বাহিনীকে সংগঠিত করা হয়। লেফটেন্যান্ট ভিক্টর রদমিপেজের নেতৃত্বে তাৎক্ষণিকভাবে চল্লিশ সদস্যের বাহিনী প্রেরণ করা হয়েছিল। পুয়ের্তো আলোন্সো গঠনের পর এটিই প্রথমবার পুলিশ বাহিনী প্রেরণের ঘটনা।
লক্ষ্যণীয় যে, ১৮৯৯ সাল ব্রাজিলীয় বসতি স্থাপনকারীদের জন্য উল্লেখযোগ্য বছর ছিল। ঐ সময় পুরাজ নদী ও আকরের দক্ষিণাংশের সীমান্ত এলাকা তাদের দখলে আসে।
বলিভিয়া থেকে শুরুর দিককার বসতিস্থাপনকারীরা আবুনায় নিজেদের প্রতিষ্ঠিত করে ও আকরে অঞ্চল দখল করতে শুরু করে। ১৮৯৯ সালের জানুয়ারি মাসে উল্লেখযোগ্য বলিভীয় অধিবাসীদের উপস্থিতি না থাকা স্বত্ত্বেও পুয়ের্তো আলোন্সো কার্যালয় গঠন করা হয়। প্রশাসনিক উদ্দেশ্য বাস্তবায়নে এটি সার্বভৌমত্বের বৈধ আইন হিসেবে চিহ্নিত হয়। বলিভীয় ও বিদেশীরা এ অঞ্চল থেকে ক্রমবর্ধমান আঠা আহরণের প্রেক্ষিতে বহিঃশুল্ক বাড়ায়। খুব স্বল্প সময়ই এ কার্যালয়টি পরিচালিত হয়েছিল। আকর্ষণীয় রাজস্ব আহরণের মাধ্যমে রাষ্ট্রীয় কোষাগারে প্রেরণ করা হলেও রাজনৈতিক ও সামরিক সংঘাতে পুয়ের্তো আলোন্সো জড়িয়ে পড়ে।
আকরে যুদ্ধ
১৮৯৯ সালে আকরে অঞ্চলের প্রশাসনিক রাজধানী হিসেবে পুয়ের্তো আলোন্সো গঠিত হয়। একই শহরে কাস্টমস কার্যালয় ও বলিভিয়া কর্তৃপক্ষ রাবার রপ্তানির উপর কর আরোপ করে। আমাজোনাস রাজ্যের গভর্নর রামালহো জুনিয়র বলিভীয়দের কাস্টমসের বিষয়টি ভালো চোখে দেখেননি। তিনি তার সরকারকে অবৈধভাবে বলিভিয়ার দখলদারীত্বের বিষয়ে অবগত করান। তিনি বলিভীয়দের বিরুদ্ধে চুরি, অপব্যবহার ও ব্রাজিলীয় অধিবাসীদের বিরুদ্ধে সন্ত্রাসী কার্যক্রম পরিচালনার কথা জানান। বলিভীয় কর্তৃপক্ষের দূর্বলতার সুযোগে বিদ্রোহ সুচনা ঘটে। আমাজোনাসের ব্রাজিলীয় গভর্নর রামালহো জুনিয়র স্পেনীয় লুইজ গালভেজ রড্রিগুয়েজ আরাইজকে সরকার উৎখাতে নেতৃত্ব দিতে উৎসাহিত করেন। অন্যদিকে, মানাউশে শক্তিশালী বিচ্ছিন্নতাবাদী আন্দোলন সংগঠিত হতে থাকে। এ আন্দোলনটি আমাজোনাসের গভর্নের আত্মীয় আলবার্তো মোরেইরা জুনিয়রের নেতৃত্বে হয়।
স্থানীয় ও স্বায়ত্বশাসিত চারিত্রিক বৈশিষ্ট্য নিয়ে প্রথম বিপ্লব আকরে বা বলিভিয়ায় প্রথম সমরাভিযানের সূত্রপাত ঘটে। রাজনৈতিক ও সামরিকভাবে দখলকৃত পুয়ের্তো আলোন্সো মুক্ত হয়। বলিভীয় কর্তৃপক্ষ পরবর্তীতে আকরে, পুরাজ এবং ইয়াকুকে বলিভিয়া মুক্ত ঘোষণা করে। স্পেনীয় গালভেজ কিউবার সাবেক সহযোগীদের সহায়তা পেয়েছিলেন।
বিচ্ছিন্নতাবাদী আন্দোলন চলাকালে আকরেতে ত্রিশ সহস্রাধিক অধিবাসী বসবাস করতো। কি ঘটছে সে সম্পর্কে সকলেই অবগত ছিল। তাই বিদ্রোহ প্রবর্তনকারীরা কার্যালয়গুলোতে পরিপত্র জারী করে ও শূন্যে কর্নেল পদ তৈরী করে। কর্তৃপক্ষের বাড়াবাড়িকে তারা চোখের বদলে চোখ, দাঁতের বদলে দাঁত তুলে নেয়ার ঘোষণা দেয়। তা স্বত্ত্বেও বলিভীয়রা আকরের নিয়ন্ত্রণভার ও ব্রাজিলীয় অধিবাসীরা রাবার উৎপাদনের দিকে মনোনিবেশ ঘটায়।
ফেরিয়াল আশরাফ
ফেরিয়াল ইসমাঈল আশরাফ (জন্ম ২০ আগস্ট ১৯৫৩) একজন শ্রীলঙ্কান রাজনীতিবীদ। তিনি ছিলেন এ. ম. এইচ. এম. আশরাফের সহধর্মীনি। এ. ম. এইচ. এম. আশরাফ ছিলেন শ্রীলঙ্কা মুসলিম কংগ্রেস এবং ন্যাশনাল ইউনিটি অ্যলিয়েন্সের লিডার। রাষ্ট্রপতী চন্দ্রিকা কুমারাতুঙ্গার অধীনে ফেরিয়াল আশরাফ ছিলেন গৃহ ও সাধারণ সুযোগ-সুবিধা বিষয়ক মন্ত্রী। তিনি ইউনাইটেড পিপলস ফ্রিডম অ্যালিয়েন্সের আমপারা জেলার একজন প্রার্থী ছিলেন। তিনি কলম্বোয় বসবাস করেন।
২০১০ সালে, তিনি ন্যাশনাল ইন্সটিউট অব এডুকেশনের দায়িত্ব গ্রহণ করেন। ২০১১ সালে সিঙ্গাপুরের শ্রীলঙ্কান হাই কমিনশার হিসেবে তিনি দায়িত্ব পালন করেন।
রাহাত খান
রাহাত খান (১৯ ডিসেম্বর ১৯৪০ - ২৮ আগস্ট ২০২০) ছিলেন বাংলাদেশের একজন কথাশিল্পী ও সাংবাদিক। ছোটগল্প ও উপন্যাস এই উভয় শাখাতেই তার অবদান উল্লেখযোগ্য। দৈনিক ইত্তেফাক পত্রিকায় তিনি ষাটের দশক থেকে কর্মরত ছিলেন। ২০০৯ খ্রিষ্টাব্দে তিনি দৈনিক ইত্তেফাকের সহকারী ও ভারপ্রাপ্ত সম্পাদকের দায়িত্ব গ্রহণ করেন। তিনি ১৯৯৬ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মাননা একুশে পদকে ভূষিত হন। গোয়েন্দা সিরিজ মাসুদ রানার রাহাত খান চরিত্রটি তার অনুসরণেই তৈরি করা।
প্রারম্ভিক জীবন
রাহাত খান ১৯৪০ সালের ১৯ ডিসেম্বর কিশোরগঞ্জের তাড়াইল উপজেলার পূর্ব জাওয়ার গ্রামের খান পরিবারে জন্মগ্রহণ করেন। তিনি তৃতীয় শ্রেণীতে পড়াকালীন তার প্রথম গল্পটি লিখেছিলেন। তাঁর কথায়, "একদিন আমার চোখের সামনে একটি চিল একটি ছোট্ট কচ্ছপকে ছোঁ মেরে নিয়ে যায়। ঘটনাটি আমাকে খুব চমকে দেয় এবং আমাকে অশ্রুসঞ্চিত করে। আমি জানি না কেন তবে আমি এটি নিয়ে একটি গল্প লিখেছিলাম এবং এভাবে আমার লেখার জীবন শুরু হয়েছিল।" তিনি আনন্দ মোহন কলেজ থেকে অর্থনীতি ও দর্শনে ডিগ্রি অর্জন করেন। তিনি ১৯৬১ সালে ঢাকা বিশ্ববিদ্যালয় থেকে বাংলায় স্নাতক ডিগ্রি লাভ করেন। শিক্ষা জীবন শেষ করে খান ময়মনসিংহ জেলার নাসিরাবাদ কলেজ, জগন্নাথ বিশ্ববিদ্যালয় কলেজ, চট্টগ্রাম সরকারি কলেজসহ বিভিন্ন শিক্ষা প্রতিষ্ঠানে অধ্যাপনা করেন।
কর্মজীবন
১৯৬৯ সালে তিনি দৈনিক সংবাদ পত্রিকায় সাংবাদিকতা শুরু করেন। এর তিনি দৈনিক ইত্তেফাকে যোগ দেন। ২০০৯ সাল থেকে তিনি দৈনিক ইত্তেফাকের সহকারী ও ভারপ্রাপ্ত সম্পাদকের দায়িত্ব পালন করেন। ইত্তেফাক ছাড়ার পর ২০১৩ সালের জুলাই মাসে তার সম্পাদনায় দৈনিক বর্তমান প্রকাশিত হয়। ২০১৬ সালের মার্চ মাসে, তিনি আড়াই বছরের জন্য বাসসের বোর্ড চেয়ারম্যান নিযুক্ত হয়েছিলেন।
আবহ
তিনি তাঁর উপন্যাসগুলিতে ঢাকা নগরের মধ্যবিত্ত ও উচ্চবিত্ত শ্রেণির জীবন নিয়ে লিখেছেন, অন্যদিকে অমল ধবল চাকরির মতো উপন্যাসগুলিতে গ্রাম্য জীবন নিয়ে লিখেছেন।
তিনি হে মাতবঙ্গ ও হে মহাশূন্যতে একুশে ফেব্রুয়ারি এবং বাংলাদেশের মুক্তিযুদ্ধের বিষয় তুলে ধরেছেন।
কর্ম
তার উপন্যাস ও গল্পগ্রন্থে’র মধ্যে উল্লেখযোগ্য হচ্ছে অমল ধবল চাকরি, ছায়াদম্পতি, শহর, হে শূন্যতা, হে অনন্তের পাখি, মধ্য মাঠের খোলোয়াড়, এক প্রিয়দর্শিনী, মন্ত্রিসভার পতন, দুই নারী, কোলাহল ইত্যাদি।
মৃত্যু
২৮ আগস্ট ২০২০ সালে নিউ ইস্কাটনের নিজ বাসায় তিনি মৃত্যুবরণ করেন। তিনি ডায়াবেটিসসহ বিভিন্ন বার্ধক্যজনিত রোগে ভুগছিলেন। তাঁকে মিরপুর বুদ্ধিজীবী কবরস্থানে সমাহিত করা হয়।
আরিফিন শুভ
আরিফিন শুভ বাংলাদেশের একজন চলচ্চিত্র অভিনেতা, প্রযোজক ও গায়ক। মডেলিং দিয়ে ক্যারিয়ার শুরু, ছিলেন রেডিও জকিও। টিভি নাটকের সফলতায় তিনি নাম লেখান চলচ্চিত্রে। বর্তমান সময়ে তিনি ঢাকাই সিনেমার অন্যতম জনপ্রিয় চিত্রনায়ক।
প্রাথমিক জীবন
আরিফিন শুভ ১৯৮২ সালের ২ ফেব্রুয়ারি বাংলাদেশের ময়মনসিংহ বিভাগীয় জেলার ভালুকা উপজেলার ৮নং ডাকাতিয়া ইউনিউনের ৫নং ওয়ার্ড আংগারগাড়া গ্রামে এক রক্ষণশীল মুসলিম পরিবারে জন্মগ্রহণ করেন।
ভালুকা উপজেলা সদর থেকে ১৫ কিলোমিটার দূরে আংগারগাড়া বাজার থেকে বেশ গাছগাছালিতে ঢাকা রাস্তা দিয়ে কিছুদূর এগিয়ে গিয়ে আরিফিন শুভর গ্রামের বাড়ি।
আংগারগাড়া গ্রামে পৈতৃক নিবাস হলেও তার জন্ম ময়মনসিংহ শহরে। ময়মনসিংহ জেলা স্কুলে পড়াশোনা এবং বেড়ে ওঠাও ময়মনসিংহ শহরেই। বাবা এস এম শামসুল হক ছিলেন বীর মুক্তিযোদ্ধা ও সরকারি কর্মকর্তা, মা গৃহিণী। শুভ'রা দুই ভাই, শুভ ছোট, বড় ভাই মাহমুদুল খান সজীব।
অভিনয় জীবন
২০১০ সালে খিজির হায়াত খান পরিচালিত জাগো চলচ্চিত্রের মাধ্যমে তার বড় পর্দায় অভিষেক হয়। কয়েক বছর বিরতির পর ২০১৩ সালে চলচ্চিত্র পরিচালক সাফি উদ্দিন সাফি পরিচালিত পূর্ণদৈর্ঘ্য প্রেম কাহিনী চলচ্চিত্রে খলচরিত্রে অভিনয় করেন। চলচ্চিত্র পরিচালক ও সমালোচক মতিন রহমান ছবিতে তার "কানে লাগে" সংলাপ এবং "একক নাট্য অভিব্যক্তি প্রকাশের" প্রশংসা করেন। ছবিটি ব্যবসায়িক দিক থেকেও সফল হয়। এরপর তিনি চলচ্চিত্রে মনোনিবেশ করেন। সে বছর ভালোবাসা জিন্দাবাদ চলচ্চিত্রে অভিনয় করেন। এতে তার বিপরীতে কাজ করেন আইরিন সুলতানা।
২০১৪ সালে ইফতেখার চৌধুরীর অগ্নি ছবিতে তিনি একজন বক্সিং খেলোয়াড় ও পেশাদার খুনী ড্রাগন চরিত্রে অভিনয় করেন। একই বছর শাহাদাত হোসেন লিটনের মন বোঝেনা, মুহাম্মদ মোস্তফা কামাল রাজ পরিচালিত তারকাঁটা ছবিতে অভিনয় করেন যা  নিয়ে দর্শক ও সমালোচকদের মধ্যে মিশ্র প্রতিক্রিয়া  দেখা যায়  এবং ভালো ব্যবসা করতে পারে না।   আশিকুর রহমান পরিচালিত কিস্তিমাত চলচ্চিত্রে অভিনয় করেন। যা ব্যবসায়িক দিক থেকে বেশ ভালো সাফল্য পায়। ২০১৫ সালে শিহাব শাহীন পরিচালিত ছুঁয়ে দিলে মন, ও ওয়ার্নিং চলচ্চিত্রে কাজ করেন। ছুঁয়ে দিলে মন চলচ্চিত্র দর্শকদের ব্যাপক সাড়া পায় ও এই চলচ্চিত্রের জন্য মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী (পুরুষ) বিভাগে তারকা জরিপ পুরস্কার অর্জন করেন ও সমালোচক পুরস্কারের জন্য মনোনীত হন। পাশাপাশি তিনটি বিজ্ঞাপনের মডেল হয়ে কাজ করেন। মিস্টার কুকিজের বিজ্ঞাপনে তার সাথে কাজ করেন নুসরাত ফারিয়া মাজহার, যমুনা গ্রুপের বিজ্ঞাপনে নাদিয়া নদী ও প্রাণ আপের বিজ্ঞাপনে পরীমনি।
২০১৬ সালে তিনি আশিকুর রহমান পরিচালিত অ্যাকশনধর্মীমুসাফির এ অভিনয় করেন যার জন্য তিনি মেরিল-প্রথম আলো পুরস্কার-এ শ্রেষ্ঠ চলচ্চিত্র অভিনয়শিল্পী এর পুরস্কার পান। অনন্য মামুন পরিচালিত নাট্যধর্মী অস্তিত্ব চলচ্চিত্রে অভিনয় করেন।যা ব্যাপক সাড়া ফেলে এবং দর্শক ও সমালোচকদের কাছে ইতিবাচক প্রতিক্রিয়া পায়। ওই বছরের শেষ দিকে মুক্তি পায় জাকির হোসেন রাজু পরিচালিত বাংলাদেশ-ভারত যৌথ প্রযোজনার নিয়তি। এতে তার বিপরীতে অভিনয় করেন জলি। ২০১৭ সালের শুরুর দিকে মুক্তি পায় জাকির হোসেন রাজু পরিচালিত পথ-রোমাঞ্চকর রোম্যান্টিক প্রেমী ও প্রেমী এবং শামিম আহমেদ রনি পরিচালিত কমেডিধর্মী ধ্যাততেরিকি।  এবং এই ছবিতে শুভর অভিনয় ইতিবাচক সাড়া ফেলে এবং সমালোচকদের কাছেও বহুল প্রশংসিত হয় ।অক্টোবরে মুক্তি  পায় দীপংকর দীপন পরিচালিত পুলিশ অ্যাকশন থ্রিলার ঢাকা অ্যাটাক। এতে তাকে ঢাকা মহানগর পুলিশের বোমা নিস্ক্রিয়করণ দলের প্রধান আবিদ রহমান চরিত্রে দেখা যায়।  এই ছবিটি বাংলাদেশে ব্যাপক সাড়া ফেলে এবং আন্তজার্তিকভাবে বাংলাদেশের সবচেয়ে বেশি আয় করা ছবি হয়।এছাড়াও মুক্তির অপেক্ষায় আছে মৃত্যপুরী।এছাড়াও এরপর মুক্তি পায় আরিফিন শুভর আহা রে ছবিটি।এই ছবিটি থেকে  দর্শকদের কাছ থেকে বেশি ইতিবাচক সাড়া পাওয়া যায় এবং আরিফিন শুভর অভিনয় প্রশংসিত হয়। এই ছবিতে তার বিপরীতে ছিলেন ঋতুপর্ণা সেনগুপ্ত।এছাড়াও বছরের শেষদিকে মুক্তি পায় রাজনৈতিক থ্রিলার সাপলুডু। যা দর্শকদের মধ্যে ব্যাপক সাড়া ফেলতে সক্ষম হয়। এছাড়াও তার আসন্ন সিনেমাগুলি হলো মিশন এক্সট্রিম ও মিশন এক্সট্রিম ২।
জাতীয় চলচ্চিত্র পুরস্কার প্রাপ্ত এই চিত্রনায়ক বাংলাদেশের জাতির পিতা বঙ্গবন্ধু শেখ মুজিবুর রহমানের জীবনীনির্ভর ‘মুজিব: একটি জাতির রূপকার’ সিনেমার কেন্দ্রীয় মুজিব চরিত্রে অভিনয় করেছেন। এটাই ঢাকাই সিনেমার ইতিহাসে সবচেয়ে বড় বাজেটের সিনেমা।
পারিবারিক জীবন
আরিফিন শুভ ২০১৫ সালে অর্পিতা সমাদ্দারকে বিয়ে করেন। অর্পিতা সমাদ্দার পেশায় একজন ফ্যাশন ডিজাইনার। বিয়ের পর থেকে অর্পিতা সমাদ্দার এখন অর্পিতা আরেফিন।
তথ্যসূত্র
২০২৩
৩০. অ্যাকশন, থ্রিল ও রোমান্সে বছর শুরু আরিফিন শুভর, বছরজুড়ে থাকছে চমক
নিগহাত সাইদ খান
নিগহাত সাইদ খান হলেন একজন পাকিস্তানি নারীবাদী কর্মী, গবেষক এবং লেখিকা। তিনি ফলিত আর্থ-সামাজিক গবেষণা (এএসআর) রিসোর্স সেন্টারের পরিচালক ও প্রতিষ্ঠাতা এবং উইমেন অ্যাকশন ফোরামের প্রতিষ্ঠাতা সদস্য।
প্রারম্ভিক জীবন
এ লেভেলের জন্য লন্ডনে এবং ১৯৬০-এর দশকে কলাম্বিয়া বিশ্ববিদ্যালয় থেকে স্নাতক ডিগ্রি অর্জনের জন্য নিউ ইয়র্ক সিটিতে পাড়ি জমানোর আগে নিগহাত সাইদ খান পাকিস্তান ও আমেরিকায় নিজের শৈশবকাল কাটিয়েছিলেন। বিশ্ববিদ্যালয়ে পড়ার সময় তিনি ভিয়েতনাম বিরোধী যুদ্ধ আন্দোলন এবং নারী অধিকার আন্দোলনের সাথে জড়িত হয়েছিলেন। তিনি ১৯৭৮ সালে পাকিস্তানে ফিরে এসেছিলেন এবং তারপর থেকে বেশিরভাগ সময় তিনি সেখানেই কাটিয়েছেন। ফিরে এসে তিনি ডেমোক্র্যাটিক উইমেনস অ্যাসোসিয়েশনের সাথে যুক্ত হয়েছিলেন যারা পূর্ব পাকিস্তানে পাকিস্তান সেনাবাহিনীর দমন-পীড়নের বিরুদ্ধে আন্দোলন করেছিল।
গবেষণা ও কাজ
নিগহাত অধ্যাপক এরিক সাইপ্রিয়ানের সাথে লাহোরের শাহ হুসেন কলেজে এবং পরবর্তীতে ১৯৭০ এর দশকে ইসলামাবাদের কায়েদ-ই-আজম বিশ্ববিদ্যালয়ে কাজ করেছেন। বামপন্থী রাজনৈতিক বিশ্বাসের কারণে তাঁকে পরবর্তীকালে তাঁর পদ থেকে সরিয়ে দেওয়া হয়েছিল।
তিনি ১৯৮৩ সালে ফলিত আর্থ-সামাজিক গবেষণা (এএসআর) প্রতিষ্ঠা করেন যা পাকিস্তানের প্রথম নারীবাদী প্রকাশনা। তিনি দক্ষিণ এশিয়ার স্নাতকোত্তর পাঠদান ও প্রশিক্ষণ বিষয়ক কর্মসূচি "ইনস্টিটিউট অফ উইমেন স্টাডিজ লাহোর"-এর ডিন হিসাবেও দায়িত্ব পালন করেছেন।
খরখোদা উত্তরপ্রদেশ
খরখোদা (Kharkhoda) ভারতের উত্তর প্রদেশ রাজ্যের মীরাট জেলার একটি শহর ও নগর পঞ্চায়েত।
জনসংখ্যার উপাত্ত
ভারতের ২০১১ সালের আদম শুমারি অনুসারে খরখোদা শহরের জনসংখ্যা হল ১৪,৩৬৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে খরখোদা এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
আরও দেখুন
Kharkhoda
মহালছড়ি ইউনিয়ন
অবস্থান ও সীমানা
মহালছড়ি উপজেলার দক্ষিণাংশে মহালছড়ি ইউনিয়নের অবস্থান। এ ইউনিয়নের পূর্বে মুবাছড়ি ইউনিয়ন, উত্তরে ক্যায়াংঘাট ইউনিয়ন ও মাইসছড়ি ইউনিয়ন, পশ্চিমে গুইমারা উপজেলার সিন্দুকছড়ি ইউনিয়ন এবং দক্ষিণে লক্ষ্মীছড়ি উপজেলার দুল্যাতলী ইউনিয়ন ও রাঙ্গামাটি জেলার নানিয়ারচর উপজেলার সাবেক্ষ্যং ইউনিয়ন অবস্থিত।
প্রশাসনিক কাঠামো
মহালছড়ি ইউনিয়ন মহালছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মহালছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
জনপ্রতিনিধি
রতন কুমার শীল
ইউসুফ সোয়ালিহ আজুরা
আল-হাজি ইউসুফ সোয়ালিহ (১৮৯০-২০০৪) হলেন ঘানার বিখ্যাত ইসলামী পণ্ডিত, প্রচারক, রাজনৈতিক ও সুন্নি সম্প্রদায়ের নেতা, যিনি আফা আজুরা নামেও সমধিক পরিচিত ছিলেন। এছাড়া তিনি ঘানা আহলুস সুন্নাহ ওয়াল জামাআহ নামক ইসলামী দল ও ঘানার ইসলামী স্কুল অ্যান্ড ব্রান্সেস প্রতিষ্ঠাতা করেছিলেন।
তিনি ঘানায় ওয়াহাবী সংস্কারবাদের উদ্যোক্তা ছিলেন, ব্যাপকভাবে সমাজ সংস্কারে আবদান রাখেন। তিনি ১৯৪০ সালে টামালে আনবারিয়া ইসলামিক ইনস্টিটিউট প্রতিষ্ঠা করেন।
মৃত্যু
তিনি ২০০৪ সালের ২২ ডিসেম্বর টামালে মৃত্যুবরণ করেন। তার মৃত্যুর পর ২০০৭ সালে যোগ্য উত্তরসূরি শেখ সাঈদ আবুবকর জাকারিয়া  সুন্নি সম্প্রদায়ের নেতা হিসাবে  তার স্থলাভিষিক্ত হন।
কারনান (২০২১-এর চলচ্চিত্র)
কারনান হলো একটি ২০২১ সালের ভারতীয় তামিল-ভাষা অ্যাকশন ড্রামা ফিল্ম যা মারি সেলভারাজ পরিচালিত এবং কালাইপুলি এস. থানু প্রযোজিত। চলচ্চিত্রটিতে অভিনয় করেছেন ধানুশ, লাল, যোগী বাবু, নটরাজন সুব্রামানিয়াম, এবং রাজিশা বিজয়ন (তার তামিল অভিষেকে)। চলচ্চিত্রটিতে সন্তোষ নারায়ণনের সঙ্গীত, থেনি এশ্বর দ্বারা পরিচালিত সিনেমাটোগ্রাফি এবং ১৯৯৫ সালের কোডিয়ানকুলাম জাতিগত সহিংসতা থেকে ঢিলেঢালাভাবে প্রভাবিত সেলভা আরকে সম্পাদনা করেছেন, ছবিতে শীর্ষক চরিত্র কর্নানকে দেখানো হয়েছে, যিনি একটি রক্ষণশীল পটভূমি থেকে আসা, লড়াই করছেন তার জাতির বা গ্রামের মানুষের অধিকার জন্য।
একটি স্বল্প সময়ের প্রাক-প্রোডাকশন কাজ করার পর, ছবিটি ২০২০ সালের জানুয়ারিতে চালু করা হয়েছিল, যার শিরোনাম কর্নানও ঘোষণা করা হয়েছিল। ছবিটি বেশিরভাগ গ্রামীণ থুথুকুডি জেলায় সেট করা হয়েছে। ছবিটির শুটিং ২০২০ সালের ডিসেম্বরে সম্পন্ন হয়েছিল; যদিও কোভিড-১৯ মহামারীর কারণে প্রকাশ বিলম্বিত হয়েছিল। এটি ৯ এপ্রিল ২০২১-এ থিয়েটারে মুক্তি পেয়েছিল। গল্পের লাইন, কাস্টিং, সেটিং, রূপকগুলির ভালো ব্যবহার, নির্দেশনা, অভিনয় এবং চলচ্চিত্রের প্রধান প্রযুক্তিগত দিকগুলোর জন্য প্রশংসা সহ সমালোচকদের প্রশংসাও কুড়িয়েছে। এটি ২০২১ সালের সর্বোচ্চ আয়কারী তামিল চলচ্চিত্রগুলোর মধ্যে একটি ছিল, যদিও এটির থিয়েটার চালানোটি কোভিড-১৯ মহামারী পরবর্তী বিধিনিষেধের কারণে হঠাৎ করে শেষ হয়ে গিয়েছিল। দ্য ইন্ডিয়ান এক্সপ্রেসের মতো প্রকাশনাগুলো ২০২১ সালের সেরা তামিল চলচ্চিত্রগুলোর মধ্যে একটি হিসাবে কর্নানকে অভিহিত করা হয়।
তারিক আহসান
তারিক আহসান একজন বাংলাদেশী কূটনীতিক। ২০২০ সালের অক্টোবরের শুরু থেকে তিনি পর্তুগালে বাংলাদেশের রাষ্ট্রদূত ছিলেন। এই কার্যভারের আগে, তিনি জুলাই ২০১৬ থেকে পাকিস্তানে বাংলাদেশের হাইকমিশনার (দূত) ছিলেন। এর আগে তারিক আহসান অক্টোবর ২০১৪ থেকে শ্রীলঙ্কায় বাংলাদেশের হাইকমিশনার ছিলেন।
ইসলামাবাদে হাইকমিশনার হিসেবে তারিক আহসানের মেয়াদ ছিল উত্তেজনাপূর্ণ বাংলাদেশ-পাকিস্তান সম্পর্কের কারণে। প্রতিকূলতা সত্ত্বেও, আহসান উত্তেজনা কমাতে এবং দুই দেশের মধ্যে সম্পর্ক স্থিতিশীল করার জন্য নিরন্তর প্রচেষ্টা চালিয়েছেন। তিনি বাংলাদেশের মুক্তিযুদ্ধের চেতনা, একটি স্বাধীন দেশ হিসেবে এর অর্জন এবং শান্তি ও উন্নয়নের প্রতিশ্রুতি তুলে ধরতে পাকিস্তানের জনগণের কাছে পৌঁছেছেন।
লিসবনে থাকাকালীন তারিক আহসান সরকার ও জনগণের পর্যায়ে বাংলাদেশ-পর্তুগাল সম্পর্ক উন্নয়নে নিরলস প্রচেষ্টা চালিয়ে যাচ্ছেন।
তারিক আহসান একইসাথে গিনি-বিসাউ এবং কাবো ভার্দেতে বাংলাদেশের রাষ্ট্রদূত হিসেবেও স্বীকৃত হয়েছেন। পাশাপাশি লিসবনে বসবাসরত মোজাম্বিকে বাংলাদেশের হাইকমিশনার হিসেবেও স্বীকৃত।
কুয়েত বিশ্ববিদ্যালয়
কুয়েত বিশ্ববিদ্যালয় (جامعة الكويت, সংক্ষিপ্ত রূপে Kuniv) কুয়েতের একটি বেসরকারী বিশ্ববিদ্যালয়।
ইতিহাস
কুয়েত বিশ্ববিদ্যালয় (কেইউ), (আরবীতে: جامعة الكويت), ১৯৬৬ খ্রীষ্টাব্দের অক্টোবরে অ্যাক্ট এন. ২৯/১৯৬৬ এর অধীনে প্রতিষ্ঠিত হয়। ১৯৬৬ সালে ২৭ নভেম্বর কলেজ অব সায়েন্স এ বিশ্ববিদ্যালয়টি আনুষ্ঠানিকভাবে উদ্বোধন করা হয় এবং পরবর্তীতে বিজ্ঞান শাখা, কলা শাখা এবং নারীদের জন্য অন্তর্ভুক্ত করা হয়। উচ্চ শিক্ষা এবং গবেষণার জন্য এটি রাষ্ট্রের প্রথম পাবলিক বিশ্ববিদ্যালয় প্রতিষ্ঠান। বৃত্তি প্রদানের মাধ্যমে জ্ঞানকে বিকশিত করে কলা ও বিজ্ঞান এবং উন্নয়নে উৎসাহিত করাই বিশ্ববিদ্যালয় মূল লক্ষ্য। এখানে ১৭ টি কলেজ, ৭৬ টি স্নাতকোত্তর বিভাগ, ৭১টি স্নাতক প্রোগ্রাম রয়েছে।
এই বিশ্ববিদ্যালয়ে বিজ্ঞান, প্রকৌশল, মানবিক, চিকিৎসা ও সামাজিক বিজ্ঞানসহ মোট ছয়টি বিষয়ে বেশ কিছু সুযোগ সুবিধাদি প্রদান করে থাকে।শিক্ষার্থীদেরকে স্নাতক, স্নাতকোত্তর এবং ডক্টরেট ডিগ্রি প্রদান করা হয়। অধ্যাপক হুসেন আল-আনসারী কুয়েত বিশ্ববিদ্যালয়ের বর্তমান সভাপতি হিসেবে দায়িত্ব পালন করছেন ।
২০১৫ সালের নভেম্বর মাসে,বিশ্ববিদ্যালয়টি কুয়েত গ্লোবাল করপোরেশন চ্যালেঞ্জ সংক্ষেপে (কেজিটিসি)  নামে  সংগঠিত করা হয়।
বিদ্যায়তন
বিশ্ববিদ্যালয়ের মোট ৬টি ক্যাম্পাস বা বিদ্যায়তন হলো আদেলিয়া, শুভিক, কেইফান, খালদিয়া, ফিনাটাস ও জাবরীয়া। কুয়েতের শহর থেকে মাত্র কয়েক মিনিট দুরে অবস্থিত এটি। ক্যাম্পাসের প্রধান প্রবেশপথ হলো শোয়ায়েখ, জামাল আবদুল নাসের রাস্তা, পারস্য উপসাগরকে উপেক্ষা করে। ৩৮০ একর এলাকা জুড়ে 'সবুজ' ক্যাম্পাসটি আবহাওয়া উপযোগী করে শিক্ষার্থীদের আশ্রয়ের জন্য অসাধারনভাবে নকশা করা হয়েছে।
সময় এবং প্রয়োজনীয় কাগজপত্র
সাধারনত ছাত্রদের সফলভাবে তাদের পাঠ্যক্রম সম্পূর্ণ করার জন্য 8 সেমিস্টারে পড়াশোনা করতে হবে। কিন্তু প্রকৌশল এবং পেট্রোলিয়াম বিভাগের জন্য কোর্স সাধারণত ৯ সেমিস্টারে শেষ করতে হয় এবং স্থাপত্য অনুষদের শিক্ষার্থীদের জন্য ১০ সেমিস্টার পর্যন্ত পড়তে হয়।স্নাতকের যোগ্যতা অর্জন করার জন্য মেডিক্যাল এবং ডেন্টিস্ট্রি অনুষদের শিক্ষার্থীরা প্রায় সাত বছর ধরে পড়াশোনা শেষ করে থাকেন।
স্নাতক পর্যায়
প্রতিটি অনুষদের স্নাতক পর্যায়ের ছাত্ররা ৩.৫ অথবা এর উপরে গ্রেড পয়েন্ট অর্জন করে থাকে। শিক্ষার্থীরা নির্ধারিত সময়ের মধ্যে তাদের প্রয়োজনীয় পাঠ্যক্রম অনুযায়ী শেষ করে থাকেন এবং গড় ৩.৬৭ এর উপরে স্নাতক পর্যায়ের একাডেমিক শ্রেষ্ঠত্ব অর্জনের সাথে ডিগ্রী লাভ করে থাকে।
কলেজ
বিশ্ববিদ্যালয়টিতে ১৬টি কলেজে হাউজিং একাডেমিক বিভাগ এবং স্নাতক শিক্ষা ছাড়াও স্নাতকোত্তর পর্যায়েও তত্ত্বাবধান করে। কলেজ এবং বিভাগগুলি নিম্নে তুলে ধরা হল:
লাইফ সাইন্স
415/5000
চিকিৎসা
মাইক্রোবায়োলজি বিভাগ *
লাউডগা
পাতি লাউডগা সাপ, (common vine snake), (বৈজ্ঞানিক নাম: Ahaetulla nasuta) সবুজ কচি লতার মত দেখতে, কলুব্রিডি পরিবারের খুবই মৃদু বিষযুক্ত (মানুষের জন্য প্রকৃতপক্ষে নির্বিষ) সাপ। পূর্ব গবেষণা মতে, দক্ষিণ ও দক্ষিণ-পূর্ব এশিয়ার ভারত, বাংলাদেশ, শ্রীলঙ্কা, ভুটান, লাওস, ব্রুনাই, ইন্দোনেশিয়া, মালয়েশিয়া, থাইল্যান্ড, মায়ানমার, কম্বোডিয়া, ভিয়েতনাম, সিঙ্গাপুর, ফিলিপাইন এবং পূর্ব এশিয়ার চীনে এ প্রজাতিটি দেখা যায়। ইংরেজি নাম কমন ভাইন স্নেক (common vine snake, ভাইন মানে লতা) ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বিন্যাস
A. nasuta এর প্রজাতিগত শ্রেণী-বিন্যাস নিয়ে দীর্ঘকালীন জটিলতার কারণে ধারণা করা হত, এই প্রজাতির জনসংখ্যা শ্রীলঙ্কা থেকে বৃহত্তর ভারতীয় উপমহাদেশ (পশ্চিমঘাট পর্বতমালা সহ) পর্যন্ত বাস করে। A. nasuta এর ভৌগোলিকভাবে দূর সম্পর্কীয় ও দক্ষিণ-পূর্ব এশিয়া তে বসবাসকারী একটি গোত্রকে এই জনসংখ্যার অন্তর্ভুক্ত বলে বিবেচনা করা হত। তবে ২০২০ সালের একটি জাতিগত গবেষণার তথ্য মতে, A. nasuta একটি জটিল প্রজাতির প্রাণী জটিল প্রজাতি বলতে ঐসব প্রজাতিকে বোঝানো হয় যাতে অন্তর্ভুক্ত প্রাণীদের মধ্যে কিছু অস্পষ্ট পার্থক্য পরিলক্ষিত হয়, যা দ্বারা ঐ প্রজাতির প্রাণীগুলোকে কয়েকটি দলে ভাগ করা যায়। আর এই জটিল প্রজাতির আদি/আসল প্রাণী, যাদের থেকে বর্তমান A. nasuta প্রজাতির উদ্ভব, তাদের বাসস্থান শ্রীলঙ্কান আর্দ্র ভূমি, শ্রীলঙ্কান নিম্ন অঞ্চলীয় চিরসবুজ বনভূমি ও পার্বত্য চিরসবুজ বনভূমিতেই সীমাবদ্ধ। ভারতের পশ্চিমঘাট পর্বতমালা তে বসবাসরত যে ৪টি দলকে পূর্বে A. nasuta প্রজাতির মধ্যে অন্তর্ভুক্ত করা হত তাদের পরবর্তীতে A. borealis, A. farnsworthi, A. isabellina ও A. malabarica প্রজাতিতে ভাগ করা হয়। ভারতীয় নিম্ন-উপদ্বীপের (এবং সম্ভবত শ্রীলঙ্কার উত্তরাঞ্চলীয় শুষ্ক ভূমির) লম্বাকৃতির যে প্রজাতিকে পূর্বে Ahaetulla nasuta এর সাথে প্রজাতিভুক্ত করা হত, তা মূলত A. oxyrhyncha যা A. nasuta অপেক্ষা A. pulverulenta এবং A. sahyadrensis প্রজাতির সাথে ঘনিষ্ঠ। সবশেষে, উপরে উল্লিখিত দক্ষিণ-পূর্ব এশিয়া তে বসবাসরত ভৌগোলিক জনসংখ্যাকে বর্তমানে আনুষ্ঠানিকভাবে অ-শ্রেণিবিন্যাসকৃত অবস্থায় রাখা হয়েছে এবং পরীক্ষামূলক ভাবে Ahaetulla cf. fusca নামকরণ করা হয়েছে। এই প্রজাতিটি Ahaetulla laudankia এর সমগোত্রীয়।
বিবরণ
লাউডগা সাপের দেহ মসৃণ, লম্বাটে ও নলাকার এবং নাক লম্বা ও সুচালো। প্রাপ্তবয়স্ক সাপের দৈর্ঘ্য প্রায় ২০০ সেমি, লেজের দৈর্ঘ্য দেহের মোট দৈর্ঘ্যের ৩৪%। সদ্যোজাত সাপের দৈর্ঘ্য ৫সেমি হতে পারে। দেহের পৃষ্ঠীয় ভাগ উজ্জ্বল সবুজ রঙের; কখনও কখনও বাদামি-ধূসর রঙের হতে পারে। অঙ্কীয়ভাগ উজ্জ্বল এবং হলুদ বা সাদা রেখার মাধ্যমে দেহের পৃষ্ঠীয়ভাগ থেকে পৃথক থাকে। দেহের পিছনের অংশে কালো ও সাদা আন্তঃত্বকীয় রেখা থাকে।
সাধারণ পাতি লাউডগা সাপ দিবাচর, বৃক্ষচারী ও মৃদু প্রাণীজ বিষ যুক্ত। দ্বিনেত্র দৃষ্টি ব্যবহার করে ব্যাঙ ও সরীসৃপ জাতীয় প্রাণী শিকার করে খায়। এরা ধীর গতিসম্পন্ন ও "বৃক্ষপত্রের উপর লতানো উদ্ভিদের ডগার" ন্যায় ছদ্মবেশ ধারণ করে চলাচল করে। এদের বিরক্ত করা হলে, দেহ প্রসারিত করে সাদাকালো আঁইশ এর ন্যায় দাগ প্রদর্শন করে। এছাড়াও বিপদের/শিকারির দিকে মুখ খুলে ভীতি প্রদর্শন করে। সাপের অন্য প্রজাতিগুলোর মধ্যে উলম্ব-চির পিউপিল দেখা গেলেও কেবল এই প্রজাতির সাপের চোখেই অনুভূমিক পিউপিল পাওয়া যায়। এ প্রজাতিটি ভিভিপ্যারাস, অর্থাৎ শিশুর জন্ম মাতৃ-দেহের অভ্যন্তরে দিম্ব-ঝিল্লির মধ্যে হয়ে থাকে। এরা বিলম্ব নিষেক করতে সক্ষম। সাপের প্রজনন মাধ্যম গুলোর মধ্যে অপুংজনি বিরল হলেও অজানা কোন বিষয় নয়। কেননা, লন্ডন চিড়িয়াখানা তে এই প্রজাতির একটি স্ত্রী-সাপ আগস্ট, ১৮৮৫ থেকে একাকী রাখা হলেও আগস্ট, ১৮৮৮ সালে সন্তান প্রসব করে।
শ্রেণীবিন্যাসগত বিবরণ
সিংহলি ভাষাতে এই প্রজাতির নাম Ahaetulla এর অর্থ 'চোখ খেকো'। তামিল ও ভারতের অন্যান্য স্থানীয় ভাষাগুলোতেও কাছাকাছি অর্থ বিশিষ্ট নাম পাওয়ার কারণ হিসেবে, 'এই সাপ শিকারির চোখে আক্রমণ করে' এমন ভ্রান্ত-বিশ্বাস দায়ী।
নিম্নে উল্লিখিত বিবরণ (চিহ্নিতকরণ বৈশিষ্ট্যসহ) Boulenger (১৮৯০) থেকে নেয়া হয়েছে:
Ahaetulla nasuta anomala কে পূর্বে উপ-প্রজাতি হিসেবে ব্যাখ্যা করা হলেও বর্তমানে, স্বতন্ত্র একটি প্রজাতি, Ahaetulla anomala হিসেবে শ্রেনি-বিন্যাস করা হয়।
বিষ ও বিষক্রিয়া
পাতি লাউডগা সাপের বিষের উপাদান এখনও অজানা। এই সাপের বিষক্রিয়া প্রাণঘাতী না হলেও এর ছোবলে বমি, ব্যাথা, জখম, আক্রান্ত স্থান অবশ হয়ে যাওয়া ইত্যাদি উপসর্গ দেখা দিতে পারে যা, মোটামুটি ৩ দিনের মধ্যে প্রশমিত হয়ে যায়। তবে গুরুত্বপূর্ণ অঙ্গ যেমন- মাথা, চোখ ইত্যাদির নিকট ছোবল দিলে তা মারাত্মক ক্ষতিকর হতে পারে।
আঞ্চলিক নামসমূহ
সিংহলি ভাষায় এর নাম "Aheatulla" বা "চোখ-খেকো", যা থেকে এর শ্রেণীবিন্যাসের 'প্রজাতি নাম' এসেছে। তামিল ভাষায় এটি পাচাই পাম্বু নামে পরিচিত।
তথ্যসূত্র
বিশেষ দ্রষ্টব্য:
এন্নোর বন্দর
এন্নোর বন্দর হল তামিলনাড়ু রাজ্যের দ্বিতীয় বৃহত্তম বন্দর। বর্তমানে এই বন্দরটি দপ্তরিক ভাবে নাম রাখা হয়েছে কামারাজার পোর্ট লিমিটেড। বন্দর টি চেন্নাই বন্দর থেকে উত্তর দিকে করমন্ডোল উপকূলে অবস্থিত। এই বন্দরটি ভারতের প্রথম বেসরকারি প্রধান বন্দর। বন্দরটি ২০০১ সালে প্রথম চালু হয়। ২০১১-২০১২ সালে বন্দরটির পণ্য পরিবহন ক্ষমতা ছিল ৩০ মিলিয়ন টন। এই বন্দরে ৩২ শতাংশ অংশিদারিত্ব রয়েছে চেন্নাই বন্দর-এর। বাকি ৬৮ শতাংশ অংশিদারিত্ব কামরাজার পোর্ট লিমিটেডের। ২০১৪-২০১৫ সালে এই বন্দরটি ৩০.২৫ মিলিয়ন টন পণ্য পরিবহন করেছে এবং ২০১২-২০১৩ সালে বন্দরে ৪৭৫ টি জাহাজ নোঙর করেছ এবং পণ্য খালাস ও পরিবহন করেছে। এটি বর্তমানে দেশের (২০১৪-২০১৫ সালের হিসাবে) ১০ তম বৃহত্তম বন্দর। বন্দরের প্রোতাশ্রয়টি গভীর। বন্দরটিতে মোট ৮৬ জন কর্মচারী নিযুক্ত রয়েছে।
ইতিহাস
এন্নোর বন্দরটি গড়া হয় চেন্নাই বন্দরের উপর চাপ কমাতে। এটি চেন্নাই বন্দরের উপকন্ঠিয় বন্দর হিসাবে নির্মাণ করা হয়েছে। তামিলনাড়ু বিদ্যুৎ পর্ষদ তামিল নাড়ুর বিদ্যুৎ কেন্দ্রে কয়লা যোগানের লক্ষ্যে এন্নোর বন্দর গঠনের কথা বলে। এই বন্দরটি চেন্নাইবন্দরের কয়লা পরিবহনকে কমিয়ে আনে। এছাড়া লক্ষ্য ছিল এই বন্দরের দ্বারা এলএনজি আমদানির। এই সমস্ত লক্ষ্যে ২০০১ সালে এন্নোর বন্দরের কার্যকম শুরু হয়। ২০১৪ সালে এন্নোর বন্দরের নাম পরিবর্তন করে কামরাজার বন্দর রাখা হয়েছে।
প্রধান পণ্য-দ্রব্য
বন্দরটির প্রধান পণ্য হল কয়লা। এই কয়লা তাপবিদ্যুৎ কেন্দ্রের জন্য আমদানি করা হয়। এছাড়া এই বন্দর দ্বারা এলএনজি আমদানি করা হয়। বন্দরটি দ্বারা গাড়ি রপ্তানি করা হয়। বন্দরটির অন্যান্য পণ্য দ্রব্য হল লৌহ আকরি, রাসায়নিক দ্রব্য, খনিজ তেল প্রভৃতি।
নিওট্রপিক্যাল জীবভৌগোলিক অঞ্চল
থাম্ব|নিওট্রপিক্যাল জীবভৌগোলিক অঞ্চল থাম্ব|নিওট্রপিক্যাল জীবভৌগোলিক অঞ্চল ও এর উপবিভাগসমূহ। নিওট্রপিক্যাল জীবভৌগোলিক অঞ্চল হলো পৃথিবীর ভূ-পৃষ্ঠের আটটি জীবভৌগোলিক অঞ্চলসমূহের মধ্যে একটি অঞ্চল। এর মধ্যে আমেরিকার ক্রান্তীয় স্থলজ বাস্তুঅঞ্চল এবং দক্ষিণ আমেরিকার নাতিশীতোষ্ণ অঞ্চল অন্তর্ভুক্ত রয়েছে।
সংজ্ঞা
জীবভূগোলে, নিওট্রপিক বা নিওট্রপিক্যাল অঞ্চল হলো আটটি জীবভৌগোলিক অঞ্চলের একটি অঞ্চল। এই অঞ্চলে দক্ষিণ আমেরিকা, মধ্য আমেরিকা, ক্যারিবিয়ান দ্বীপপুঞ্জ এবং উত্তর আমেরিকার দক্ষিণাঞ্চল অন্তর্ভুক্ত রয়েছে। মেক্সিকোর ইউকাটান উপদ্বীপ, দক্ষিণ নিম্নভূমি, বাজা ক্যালিফোর্নিয়া উপদ্বীপের দক্ষিণাঞ্চল সহ পূর্ব এবং পশ্চিম উপকূলরেখার বেশিরভাগ অংশ নিওট্রপিক্যাল অঞ্চলের অন্তর্ভুক্ত। যুক্তরাষ্ট্রের দক্ষিণ ফ্লোরিডা এবং দক্ষিণ টেক্সাসের রিও গ্র্যান্ডে ভ্যালির উপকূলীয় অংশটিকে নিওট্রপিক্যাল অঞ্চল হিসাবে বিবেচনা করা যেতে পারে।
নিউট্রপিক অঞ্চলকে প্রাণীজগৎ ও উদ্ভিদজগতের মধ্যে সাদৃশ্য দ্বারা শ্রেণিবদ্ধ করা হয়। উত্তর ও দক্ষিণ আমেরিকা মহাদেশের দীর্ঘ বিচ্ছিন্নতার কারণে নিওট্রপিক্যাল অঞ্চলের প্রাণীজগৎ এবং উদ্ভিদজগৎ নিআর্কটিক অঞ্চলের (এই অঞ্চলে উত্তর আমেরিকার বেশিরভাগ অন্তর্ভুক্ত) চেয়ে ভিন্ন। দুই থেকে তিন মিলিয়ন বছর আগে পানামার ইস্থমাসের গঠন দুটি মহাদেশকে সংযুক্ত করেছিল। এর ফলে একটি গুরুত্বপূর্ণ জীবভৌগোলিক ঘটনা, গ্রেট আমেরিকান ইন্টারচেঞ্জের (দক্ষিণ ও উত্তর আমেরিকার প্রাণী ও উদ্ভিদজগতের আদান-প্রদান) সূচনা হয়।
নিউট্রপিকের মধ্যে অন্যান্য জীবভৌগোলিক অঞ্চলের চেয়ে সবচেয়ে বেশি অতিবৃষ্টি অরণ্য বা রেইনফরেস্ট আছে। দক্ষিণ মেক্সিকো থেকে মধ্য আমেরিকা এবং দক্ষিণ আমেরিকার উত্তরাঞ্চল হয়ে দক্ষিণ ব্রাজিল পর্যন্ত অতিবৃষ্টি অরণ্য বিস্তৃত। এর মধ্যে অ্যামাজন অতিবৃষ্টি অরণ্যও রয়েছে। এই অতিবৃষ্টি অরণ্য বাস্তুঅঞ্চলগুলো পৃথিবীর জীববৈচিত্র্যের অন্যতম গুরুত্বপূর্ণ সংরক্ষণাগার। এই অতিবৃষ্টি অরণ্য বিভিন্ন আদিবাসীদের আবাসস্থল। তারা এই পরিবেশের মধ্যে তাদের ঐতিহ্যবাহী সংস্কৃতিকে অব্যাহত রাখে এবং জীবিকা নির্বাহ করে। বাহ্যিক প্রভাব দ্বারা অস্পৃষ্ট আদিবাসীদের সংখ্যা উল্লেখযোগ্যভাবে হ্রাস পাচ্ছে। তবে নগরায়ন, রাস্তাঘাট এবং বনজ শিল্পের বর্ধনের সাথে সাথে তাদের প্রথাগত জমি এবং পরিবেশ দখলকৃত হচ্ছে। তা সত্ত্বেও, এই ক্রমহ্রাসমান পরিস্থিতির মধ্যে মানব বৈচিত্র্য এখনও অব্যাহত রয়েছে, যদিও অনেকটা হ্রাস পেয়েছে। দক্ষিণ আমেরিকাতেই প্রায় ৩৫০-৪০০ আদিবাসী ভাষা এবং উপভাষা রয়েছে (প্রথম ইউরোপীয় যোগাযোগের সময় আনুমানিক ১,৫০০টি ভাষা ছিল)। এই ভাষাগুলো প্রায় ৩৭টি স্বতন্ত্র ভাষা পরিবারসহ অশ্রেণিবদ্ধ ও বিচ্ছিন্ন ভাষার অন্তর্গত। এর মধ্যে অনেকগুলো ভাষা এবং সংস্কৃতি বিপন্ন। তাই নিউট্রপিক অঞ্চলে পরিবেশ সংরক্ষণ একটি রাজনৈতিক উদ্বেগ। এর কারণে, উন্নয়ন বনাম আদিবাসী বনাম পরিবেশগত অধিকার এবং প্রাকৃতিক সম্পদের উপর অধিকার সম্পর্কে অনেক তর্ক উত্থিত হয়েছে।
প্রধান বাস্তুতান্ত্রিক অঞ্চল
ওয়ার্ল্ড ওয়াইড ফান্ড ফর নেচার (WWF) অঞ্চলটিকে আরও জীবাঞ্চলে বিভক্ত করে। এই জীবাঞ্চলগুলোর সংজ্ঞা হলো,  বাস্তুঅঞ্চলের ভৌগোলিক গুচ্ছ যেখানে বিভিন্ন প্রকার আবাসস্থল থাকতে পারে, তবে এদের মধ্যে দৃঢ় জীবভৌগোলিক মিল থাকে, বিশেষ করে প্রজাতি থেকে উচ্চ শ্রেণিবিন্যাসবৈদিক স্তরে (যেমন- গণ, পরিবার) সাদৃশ্য থাকে  ।
লরেল বন এবং অন্যান্য মেঘ বন হলো উপ-ক্রান্তীয় এবং মৃদু নাতিশীতোষ্ণ বন যা উচ্চ আর্দ্রতা ও অপেক্ষাকৃত স্থিতিশীল এবং হালকা তাপমাত্রাযুক্ত অঞ্চলে পাওয়া যায়। ক্রান্তীয় অতিবৃষ্টি অরণ্য, ক্রান্তীয় এবং উপ-ক্রান্তীয় আর্দ্র ব্রডলিফ বনগুলো উত্তর আমেরিকার দক্ষিণাঞ্চল, অ্যামাজনিয়া, ক্যারিবিয়ান, মধ্য আমেরিকা, উত্তর আন্দিজ এবং মধ্য আন্দিজের প্রধান বৈশিষ্ট্য।
আমাজনিয়া
আমাজনিয়া জীবাঞ্চল বেশিরভাগই ক্রান্তীয় আর্দ্র ব্রডলিফ বন নিয়ে গঠিত। এর মধ্যে আমাজন অতিবৃষ্টি অরণ্যও আছে যা আন্দিজ পর্বতমালা থেকে অ্যাটলান্টিক মহাসাগর এবং গায়ানাস অঞ্চলের নিম্নভূমি বন পর্যন্ত বিস্তৃত। এই জীবাঞ্চলে ক্রান্তীয় সাভানা এবং ক্রান্তীয় শুষ্ক বন বাস্তুঅঞ্চলও অন্তর্ভুক্ত।
ক্যারিবিয়ান
ক্যারিবিয়ান সাগরের দ্বীপপুঞ্জসমূহ ও নিকটবর্তী অ্যাটলান্টিক দ্বীপপুঞ্জগুলো এই জীবাঞ্চলের অন্তর্ভুক্ত। এই জীবাঞ্চলে ক্রান্তীয় জলবায়ু বিদ্যমান যা আর্দ্র থেকে শুষ্ক হয়ে থাকে।
মধ্য আমেরিকা
এই দক্ষিণ মেক্সিকো ও মধ্য আমেরিকা নিয়ে এই জীবাঞ্চলটি গঠিত। এছাড়াও বেলিজ, কোস্টা রিকা, এল সালভাদোর, গুয়াতেমালা, হন্ডুরাস এবং নিকারাগুয়া অন্তর্ভুক্ত। পানামার পূর্বতম অংশ বাদে বাকি অংশও এই জীবাঞ্চলের অন্তর্ভুক্ত।
দক্ষিণ আমেরিকার পূর্বাঞ্চল
এই জীবাঞ্চলে উত্তরপূর্ব ব্রাজিলের কাতিঙ্গা জেরিক শ্রাবল্যান্ডস, ব্রাজিলের মালভূমির প্রশস্ত সেরাডো তৃণভূমি ও সাভানা, পান্তানাল ও চাকও তৃণভূমি রয়েছে। পূর্ব ব্রাজিলের বৈচিত্র্যময় অ্যাটলান্টিক বন কাতিঙ্গা ও সেরাডো দ্বারা আমাজনিয়ার বন থেকে আলাদা হয়েছে। এটি অনন্য উদ্ভিদ ও প্রাণিজগতের আবাসস্থল।
অরিনোকো
অরিনোকো আর্দ্র ব্রডলিফ বন এবং জলাভূমির একটি অঞ্চল যা মূলত অরিনোকো নদী এবং অন্যান্য সংলগ্ন নিম্নভূমি বনাঞ্চলের অববাহিকা নিয়ে গঠিত। এই অঞ্চলে ভেনেজুয়েলার বেশিরভাগ অংশ এবং কলম্বিয়ার কিছু অংশ রয়েছে।
দক্ষিণ আমেরিকার দক্ষিণাঞ্চল
দক্ষিণ আমেরিকার দক্ষিণপশ্চিমের নাতিশীতোষ্ণ বন বাস্তুঅঞ্চলসহ ভালডিভিয়ান নাতিশীতোষ্ণ অতিবৃষ্টি অরণ্য; ম্যাগেলানিক উপ-মেরু বন বাস্তুঅঞ্চল; জুয়ান ফার্নান্দেজ দ্বীপপুঞ্জ এবং ডেসসন্তুরাডাস দ্বীপপুঞ্জ প্রাচীন অ্যান্টার্কটিক উদ্ভিদের জন্য আশ্রয়স্থল। এই উদ্ভিদগুলোর মধ্যে Nothofagus, Podocarpaceae, Fitzroya cupressoides এবং Araucaria। কাঠের চালান এবং দ্রুত বর্ধমান অ-স্থানীয় পাইন ও ইউক্যালিপটাসের ফলে এই অতিবৃষ্টি অরণ্যগুলো বিপন্ন হয়ে যাচ্ছে।
ইতিহাস
প্রায় ১১০ মিলিয়ন বছর আগে গন্ডোওয়ানার বিভক্ত হওয়ার পরে, দক্ষিণ আমেরিকা আফ্রিকা থেকে পৃথক হয়ে উত্তর ও পশ্চিম দিকে চলে গিয়েছিল। অনেক পরে, প্রায় দুই থেকে ত্রিশ লক্ষ বছর আগে, পানামার ইস্থমাস গঠনের ফলে দক্ষিণ আমেরিকা উত্তর আমেরিকার সাথে যুক্ত হয়েছিল। এর ফলে দক্ষিণ ও উত্তর আমেরিকার প্রাণী ও উদ্ভিদজগতের আদান-প্রদান বা গ্রেট আমেরিকান ইন্টারচেঞ্জের সূচনা হয়। Didelphis virginiana এবং আর্মাডিলো উত্তর আমেরিকায় চলে গিয়েছিল। দক্ষিণ আমেরিকার উটের পূর্বপুরুষ ও লামা (Lama glama) উত্তর থেকে দক্ষিণে চলে গিয়েছিল। এই আদানপ্রদানের ফলে দক্ষিণ আমেরিকার অনেক প্রজাতির বিলুপ্তি ঘটে, বেশিরভাগ উত্তরের প্রজাতির সাথে প্রতিযোগিতা ফলে বিলুপ্ত হয়।
প্রাণী
নিওট্রপিক্যাল অঞ্চলে ৩১টি স্থানীয় পাখি পরিবার আছে যা অন্যান্য অঞ্চলের সংখ্যার দ্বিগুণের চেয়েও বেশি। এর মধ্যে আছে Thraupidae, রিয়া পাখি, Tinamou, Curassow, পিঁপড়া পাখি, Ovenbirds ও টুকান। নিওট্রপিকের স্থানীয় পাখি পরিবারের মধ্যে হামিংবার্ড (পরিবার- Trochilidae) এবং রেন (পরিবার-Troglodytidae) পাখি রয়েছে।
নিউট্রপিকের অনন্য স্তন্যপায়ী গোষ্ঠীর মধ্যে রয়েছে:
এখানে ৬৩টি স্থানীয় মাছ পরিবার এবং উপ-পরিবার রয়েছে যা অন্যান্য অঞ্চলের চেয়ে বেশি। নিওট্রপিক্যাল মাছগুলোর মধ্যে ৫,৭০০টি প্রজাতিরও বেশি মাছ এবং মহাদেশীয় মিঠাপানির মধ্যে ৬৬টি বিশিষ্ট বংশ অন্তর্ভুক্ত রয়েছে। সুপরিচিত লাল পিরানহা নিওট্রপিক অঞ্চলের স্থায়ী প্রজাতি যা অন্য কোনও পিরানহা প্রজাতির চেয়ে বৃহত্তর ভৌগোলিক অঞ্চল দখল করে। নিউট্রপিকের বিশিষ্ট কিছু মাছের গোষ্ঠীর মধ্যে রয়েছে:
সম্পূর্ণরূপে বা প্রধানত নিউট্রপিক্যাল অঞ্চলে সীমাবদ্ধ এমন অন্যান্য প্রাণী গোষ্ঠীর মধ্যে রয়েছে:
উদ্ভিদ
উদ্ভিদবিজ্ঞানী আরমেন তাখতাজান (১৯৭৮) অনুসারে, এই অঞ্চলের স্থানীয় ও আংশিকভাবে স্থানীয় উদ্ভিদ পরিবারগুলো হলো Hymenophyllopsidaceae, Marcgraviaceae, Caryocaraceae, Pellicieraceae, Quiinaceae, Peridiscaceae, Bixaceae, Cochlospermaceae, Tovariaceae, Lissocarpaceae (Lissocarpa), Brunelliaceae, Dulongiaceae, Columelliaceae, Julianiaceae, Picrodendraceae, Goupiaceae, Desfontainiaceae, Plocospermataceae, Dialypetalanthaceae (Dialypetalanthus), Nolanaceae (Nolana), Calyceraceae, Heliconiaceae, Cannaceae, Thurniaceae এবং Cyclanthaceae।
নিওট্রপিকে যেসব উদ্ভিদ পরিবারের উৎপত্তি হয়েছে তার মধ্যে আছে Bromeliaceae, Cannaceae এবং Heliconiaceae।
নিওট্রপিকে অর্থনৈতিক গুরুত্ব সহ উদ্ভিদ প্রজাতিগুলোর রয়েছে:
শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার
শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কার একাডেমি পুরস্কারগুলোর একটি যা প্রতি বছর প্রদান করা হয়। শ্রেষ্ঠ প্রামাণ্য চিত্রের জন্য ১৯৪২ সাল থেকে এই পুরস্কারটি প্রদান করা হচ্ছে।
ডেভিড ট্রিম্বল
উইলিয়াম ডেভিড ট্রিম্বল, ব্যারন ট্রিম্বল, পিসি (জন্ম ১৫ই অক্টোবর ১৯৪৪), হচ্ছেন একজন উত্তর আইরিশ রাজনীতিবিদ যিনি ছিলেন ১৯৯৮ থেকে ২০০২ সাল পর্যন্ত উত্তর আয়ারল্যান্ডের ১ম "প্রথম মন্ত্রী" এবং ১৯৯৫ থেকে ২০০৫ সাল পর্যন্ত আলস্টার ইউনিয়নবাদী পার্টির (ইউইউপি) নেতা ছিলেন। তিনি ১৯৯০ থেকে ২০০৫ সাল পর্যন্ত আপার ব্যানের হয়ে সংসদ সদস্য এবং ১৯৯৮ থেকে ২০০৭ সাল পর্যন্ত আপার ব্যানের হয়ে বিধানসভার সদস্য (এমএলএ) ছিলেন। ২০০৬ সালে, তিনি হাউস অফ লর্ডসে লাইফ পিয়ার হন এবং এক বছর পরে আলস্টার ইউনিয়নবাদী পার্টি ছেড়ে কনজারভেটিভ পার্টিতে যোগ দেন।
১৯৭০-এর দশকে বেলফাস্টের কুইন্স ইউনিভার্সিটির আইন বিভাগের অধ্যাপক হিসেবে তার কর্মজীবন শুরু হয়, সেই সময় তিনি আধা-সামরিক-সংযোগের ভ্যানগার্ড প্রগ্রেসিভ ইউনিয়নিস্ট পার্টির সাথে জড়িত হতে শুরু করেন। ১৯৭৫ সালে তিনি উত্তর আয়ারল্যান্ড সাংবিধানিক কনভেনশন থেকে নির্বাচিত হন এবং ভ্যানগার্ড প্রগ্রেসিভ ইউনিয়নিস্ট পার্টি ভেঙ্গে যাওয়ার পর ১৯৭৮ সালে আলস্টার ইউনিয়নবাদী পার্টিতে যোগ দেন। ১৯৯০ সালে আপার ব্যানের এমপি নির্বাচিত হওয়ার পূর্ব পর্যন্ত তিনি কুইন্স ইউনিভার্সিটিতে শিক্ষকতা চালিয়ে যান। ১৯৯৫ সালে তিনি অপ্রত্যাশিতভাবে ইউইউপি-এর নেতা নির্বাচিত হন। তিনি ১৯৯৮ সালের গুড ফ্রাইডে চুক্তির আলোচনায় সহায়ক ছিলেন, যে বছর তার প্রচেষ্টার জন্য তিনি জন হিউমের সঙ্গে শান্তিতে নোবেল পুরস্কার লাভ করেন। পরে তিনি উত্তর আয়ারল্যান্ডের ১ম প্রথম মন্ত্রী হয়েছিলেন, অস্থায়ী আইরিশ রিপাবলিকান আর্মিকে ডিকমিশন করার জন্য তার মেয়াদ দাঙ্গা-হাঙ্গামা পূর্ণ ছিল এবং ঘন ঘন বিরতিতে সময়সীমাজুড়ে মতবিরোধ ছিল।
২০০৫ সালের সাধারণ নির্বাচনে পরাজিত হওয়ার পর, শীঘ্রই ট্রিম্বল ইউইউপির নেতৃত্ব থেকে পদত্যাগ করেন। জুন ২০০৬ সালে, তিনি হাউস অফ লর্ডসে লাইপ পিয়ার গ্রহণ করেন, ব্যারন ট্রিম্বল, অব লিসনাগার্ভে ইন দ্য কাউন্টি অব এন্ট্রিম খেতাব অর্জন করেন। তিনি আর সংসদ সদস্য পদে দাড়াননি, যা অবশেষে ২০০৭ সালে পুনর্নির্মিত হয়েছিল, পরিবর্তে ইউইউপি থেকে কনজারভেটিভ পার্টিতে যোগ দেন।
প্রারম্ভের জীবন ও শিক্ষা
ট্রিম্বল উইলিয়াম এবং আইভি ট্রিম্বলের ছেলে, নিম্ন মধ্যবিত্ত শ্রেণীর প্রিসবিটারিয়ান যারা বানগর, কাউন্টি ডাউনে বসবাস করতেন। তিনি বানগর গ্রামার স্কুলে (১৯৫৬–৬৩) ভর্তি হন। ট্রিম্বলের পিতামহ জর্জ কাউন্টি লংফোর্ডের অধিবাসী ছিলেন।
তিনি কুইন্স ইউনিভার্সিটি অফ বেলফাস্ট (কিউইউবি) থেকে ১৯৬৪ থেকে ১৯৬৮ সাল পর্যন্ত পড়াশোনা করেন, সেখানে তাকে আইনশাস্ত্রের জন্য ম্যাককেনে পদক প্রদান করা হয়। তিনি প্রথম বর্ষের সম্মানসূচক ডিগ্রি অর্জন করেন (কুইন্স ইউনিভার্সিটির তিন বছরে প্রথম), স্নাতকোত্তর আইন (এলএল.বি) ডিগ্রি লাভ করেন।
শিক্ষা জীবন
ট্রিম্বল ১৯৬৯ সালে ব্যারিস্টার হিসাবে উর্ত্তীণ হন। প্রথম বছর তিনি কুইন্স ইউনিভার্সিটি অফ বেলফাস্টের লেকচারার হিসেবে, ১৯৭৩ -৭৫ সাল পর্যন্ত আইন অনুষদের সহকারী ডিন, ১৯৭৭ সালে সিনিয়র লেকচারার এবং ১৯৮১ থেকে ১৯৮৯ সাল পর্যন্ত বাণিজ্যিক ও সম্পত্তির আইন বিভাগের প্রধান হিসেবে দায়িত্ব পালন করেন।  ১৯৯০ সালে তিনি সংসদে নির্বাচিত হওয়ার পর বিশ্ববিদ্যালয় থেকে পদত্যাগ করেন।
১৯৮৩ সালে, যখন তিনি বিশ্ববিদ্যালয়ের অফিসে বসেছিলেন, তিনি বন্দুকের আওয়াজ শোনেন পরে দেখা যায় বন্দুকধারীরা তার একজন বন্ধু ও সহকারী আইন অধ্যাপক এডগার গ্রাহামকে গুলি করেছে। তাকে দেহটি শনাক্ত করতে বলা হয়েছিল। ১৯৯৪ সালে তাকে রয়েল আলস্টার কনস্ট্যাবলারি বলেছিলেন যে তাকে হত্যার জন্য লক্ষ্যবস্তু করা হয়েছে।
রাজনৈতিক কর্মজীবন
১৯৭০ এর দশকের গোড়ার দিকে ট্রিম্বল ডানপন্থী, আধা-সামরিক সংযোগের ভ্যানগার্ড প্রগ্রেসিভ ইউনিয়নিস্ট পার্টির (ভ্যানগার্ড নামে পরিচিত) সাথে জড়িত হয়। ১৯৭৩ সালের ডিসেম্বরে উত্তর কাউন্টি ডাউনের বিধানসভার নির্বাচনে তিনি আসন্ন দলের পক্ষে ব্যর্থ হন। ১৯৭৪ সালে, তিনি সানিনডেল চুক্তির বিরুদ্ধে সফল ইউডব্লিউসি হরতালের সময় আলস্টার শ্রমিকদের কাউন্সিলের আইনি উপদেষ্টা ছিলেন।
তিনি ১৯৭৫ সালে উত্তর আয়ারল্যান্ডের সাংবিধানিক কনভেনশনে নির্বাচিত হন এবং বেলফাস্ট দক্ষিণের জন্য একটি ভ্যানগার্ড সদস্য হিসেবে নির্বাচিত হন এবং এক সময় তিনি দলের যুগ্ম ডেপুটি নেতা হিসেবে কাজ করেন, উলস্টার ডিফেন্স এসোসিয়েশনের গ্লেন বারের সাথে। আইরিশ জাতীয়তাবাদীদের সাথে ভাগাভাগি ক্ষমতার বিরোধিতা করার জন্য এবং আয়ারল্যান্ড প্রজাতন্ত্রের সাথে ঘনিষ্ঠ সম্পর্ক প্রতিরোধের জন্য দলটি বিল ক্রেইগ কর্তৃক প্রতিষ্ঠিত হয়েছিল ; তবে ট্রিম্বল ছিলেন কয়েকজনের মধ্যে অন্যতম যারা ক্রেইগতে ফিরিয়ে আনে যখন এসডিএলপির সাথে স্বেচ্ছাসেবী শক্তি ভাগ করার অনুমতি দিয়ে ক্রেইগের প্রস্তাবে দলটি বিভক্ত হয়ে যায়।
তিনি ১৯৭৮ সালে ভ্যানগার্ড বিচ্ছিন্ন হওয়ার পর মূলধারার আলস্টার ইউনিয়নিস্ট পার্টিতে (ইউউ) যোগদান করেন এবং দলের চারজন সচিবের একজন নির্বাচিত হন। তিনি ১৯৮৩-৮৫ সাল পর্যন্ত লাগান ভ্যালি ইউনিয়নিস্ট পার্টির ভাইস চেয়ারম্যান হিসেবে দায়িত্ব পালন করেন এবং ১৯৮৫ সালে চেয়ারম্যান হন। ১৯৮৯-১৯৯৫ সাল পর্যন্ত তিনি ইউইউপির আইনি কমিটির চেয়ারম্যান হিসেবে এবং ১৯৯০-৯৬ সালে উলস্টার ইউনিয়নিস্ট কাউন্সিলের সম্মানিত সচিব হিসেবে দায়িত্ব পালন করেন।
১৯৯০ সালে আপার ব্যানের নির্বাচনে ৫৮% ভোট পেয়ে সংসদে নির্বাচিত হন। তিনি কয়েকজন ব্রিটিশ রাজনীতিবিদদের মধ্যে একজন ছিলেন যিনি ১৯৯০-এর দশকে গৃহযুদ্ধের সময় বসনিয়া ও হার্জেগোভিনার ইসলামিক সরকারের জন্য সমর্থন প্রদানের আহ্বান জানান।
আলস্টার ইউনিয়নিস্ট দলের নেতা
৮ই সেপ্টেম্বর ১৯৯৫ সালে, ট্রিম্বল অপ্রত্যাশিতভাবে ইউইউপির নেতা হিসাবে বিজয়ী হন, ফ্রন্ট রানার জন টেলর এবং অন্যান্য তিনজন প্রার্থীকে পরাজিত করেন।
ড্রামক্রি সংঘাতে তার ভূমিকা নেওয়ার পরে নেতা হিসাবে ট্রিম্বলের নির্বাচন আসে, যার মধ্যে তিনি ন্যাশনালিষ্টদের প্রতিবাদে একটি বিতর্কিত ১৯৯৫ অরেঞ্জ অর্ডার প্রোটেস্ট্যান্ট মার্চ পরিচালনা করেন। ট্রিম্বল এবং ডেমোক্রেটিক ইউনিয়নিস্ট পার্টির নেতা ইয়ান পাইসলে হাতে-হাত রেখে মার্চ হিসাবে হাটেন, ১৯৯৭ থেকে নিষিদ্ধ করেন, এবং এতে পথ প্রসারিত হয়। অনেক আইরিশ ক্যাথলিকরা এটিকে অসংবেদী হিসাবে দেখেছিল, যদিও অনেক প্রোটেস্ট্যান্ট মনে করেছিল যে এটি একটি প্রতীক ছিল যে ট্রিম্বল তাদের রক্ষা করছে।
নির্বাচনের অল্পসময় পরে, ডাবলিনের তাওইসেচের (প্রধানমন্ত্রী এবং আয়ারল্যান্ড সরকারের প্রধান) সাথে দেখা করা ৩০ বছরে (টেরেন্স ও'নেইল থেকে) প্রথম ইউইউপি নেতা হন ট্রিম্বল (টেরেন্স ও'নিয়েল থেকে)। ১৯২২ সালে আয়ারল্যান্ডের বিভাজনের পর থেকে ১৯৯৭ সালে শিন ফেইনের সঙ্গে আলোচনার জন্য সম্মত হওয়া প্রথম ইউনিয়নিস্ট নেতা হয়েছিলেন তিনি।
পরে, সব পার্টির আলোচনায় তিনি ইউইউপি প্রতিনিধিদলের নেতৃত্ব দেন এবং সিনে ফেনের সাথে টেবিলে বসেছিলেন, যদিও আলোচনার আট মাসের মধ্যে তিনি সরাসরি তাদের নেতা জেরি এডামসের সাথে কথা বলেননি। এই আলোচনাগুলি সফল হয়েছিল, ১০ই এপ্রিল ১৯৯৮ সালের বেলফাস্ট চুক্তির মাধ্যমে চূড়ান্ত পরিণতি পায়, যার ফলে ন্যাশনালিষ্টদের সাথে ক্ষমতার ভাগাভাগি ঘটে।  ২২ মে ১৯৯৮ সালে, উত্তর আয়ারল্যান্ডের ভোটাররা চুক্তির পক্ষে ৭১% ভোটের মাধ্যমে চুক্তিটির অনুমোদন দেয়।
১৯৯৮ সালের নতুন বর্ষ সম্মানে ট্রিম্বলকে যুক্তরাজ্যের প্রিভি কাউন্সিলে নিযুক্ত করা হয়।
উত্তর আয়ারল্যান্ডের প্রথম মন্ত্রী
২৫ জুন ১৯৯৮ সালে উত্তর আয়ারল্যান্ডের সংসদের আপার ব্যানের সদস্য হিসাবে ট্রিম্বল নির্বাচিত হন। তিনি ১ জুলাই ১৯৯৮ সালে উত্তর আয়ারল্যান্ডের প্রথম মন্ত্রী নির্বাচিত হন।
১৯৯৮ সালের অক্টোবরে, উত্তর আয়ারল্যান্ডের সংঘর্ষের শান্তিপূর্ণ সমাধান খুঁজে পেতে তাদের প্রচেষ্টার জন্য ট্রিম্বল এবং জন হিউম নোবেল শান্তি পুরস্কারে ভূষিত হন। নোবেল ইনস্টিটিউট উল্লেখ করেছে: "উত্তর আয়ারল্যান্ডের ঐতিহ্যগতভাবে প্রধান পার্টির নেতা হিসাবে, এই প্রক্রিয়ার সমালোচনামূলক পর্যায়ে ডেভিড ট্রিম্বল দুর্দান্ত রাজনৈতিক সাহস দেখিয়েছিলেন, তিনি সমাধানগুলিকে সমর্থন করেছিলেন যা [বেলফাস্ট (গুড ফ্রাইডে)] শান্তি চুক্তির দিকে পরিচালিত করেছিল।"
অস্থায়ী আইরিশ রিপাবলিকান সেনা ডিকমিশনের বির্তকগুলি প্রথম মন্ত্রী হিসেবে ট্রিম্বলের মেয়াদে পুনরাবৃত্তি ঘটে। বিশেষত: ১৯৯৮ সালে, টনি ব্লেয়ার ১৯৭২ সালে ডেরিতে ১৪জন মার্চ আন্দোলনকারীকে নির্মমভাবে হত্যার ঘটনায় ব্লাডি সানডে ইনকোয়ারি একটি নতুন বিচারিক তদন্তের ঘোষণা দেন। পূর্ববর্তী তদন্ত, উইডগেট ট্রাইব্যুনালে, একই ঘটনাকে নিন্দিত করা হয়েছে। হাউস অফ কমন্সে বিতর্ক চলাকালীন, ট্রিম্বল কয়েকজন ভিন্নমত পোষণকারীর মধ্যে একজন ছিলেন। তিনি বললেন "আমি প্রধানমন্ত্রীর কাছে এই কথাটি জানাতে পেরে দুঃখিত যে আমি মনে করি যে ফয়েলের মাননীয় সদস্য [জন হিউম] যে আশা প্রকাশ করেছেন এটি নিরাময় প্রক্রিয়ার অংশ হবে তা সম্ভবত ভুল জায়গায় স্থানান্তরিত হওয়ার সম্ভাবনা রয়েছে। পুরানো ক্ষতগুলি এভাবে খোলার ফলে ভাল হওয়ার চেয়ে বেশি ক্ষতি হতে পারে। পরিস্থিতির মূল সত্যগুলি জ্ঞাত এবং বিতর্কের জন্য উন্মুক্ত নয়।" ২০১০ সালে রিপোর্ট করা হয়েছে, স্যাভিল ইনকুইয়ারি নিশ্চিত করেছে যে ১৪ টি হত্যাকাণ্ড এবং ১৩ টি আহতের ঘটনা সবই কারণহীন ছিল।
আভিজাত্য
২০০৫ সালের সাধারণ নির্বাচনে, ওয়েস্টমিনস্টারের সংসদে পুনরায় নির্বাচনে ডেমোক্র্যাটিক ইউনিয়নিস্ট পার্টির ডেভিড সিম্পসনের কাছে আপার ব্যানের নির্বাচনে ট্রিম্বল পরাজিত হযন। ২০০৫ সালের সাধারণ নির্বাচনের পরে আলস্টার ইউনিয়নিস্ট পার্টি সংসদে মাত্র একটি আসন (উত্তরাঞ্চলীয় আয়ারল্যান্ডের ১৮ টি মধ্যে) ধরে রেখেছিল, এবং ট্রিম্বল ৭ই মে ২০০৫ সালে পার্টির নেতৃত্ব থেকে পদত্যাগ করেছিলেন।
১১ই এপ্রিল ২০০৬ সালে, ঘোষণা করা হয়েছিল যে ট্রিম্বল হাউস অফ লর্ডসে একজন "লাইফ পিয়ার" হিসাবে আসন নেবেন। ২১ মে ২০০৬ সালে ঘোষণা করা হয়েছিল যে তিনি ভৌগোলিক উপাধি লিসনাগারভে বেছে নিয়েছেন, the original name for his adopted home town of Lisburn.পরবর্তীকালে, ২ জুন ২০০৬-এ তাকে অ্যান্ট্রিম কাউন্টির লিসনাগারভের ব্যারন ট্রিম্বল করা হয়েছিল।
১৮ই ডিসেম্বর ২০০৬-এ, তিনি ঘোষণা করেন যে পরবর্তী নির্বাচনে তিনি উত্তর আয়ারল্যান্ডের আসন থেকে সরে দাঁড়াবেন।
ইউনিভার্সিটি ফিলোসফিকাল সোসাইটি, ট্রিনিটি কলেজ, ডাবলিন এ ট্রাম্বলকে সম্মানসূচক পৃষ্ঠপোষক নামকরণ করা হয়।
২০১৬ সালে ট্রিম্বল যুক্তরাজ্যের ইউরোপীয় ইউনিয়ন সদস্যপদ গণভোটে ইউরোপীয় ইউনিয়ন ত্যাগের পক্ষের সমর্থক ছিলেন। তিনি বলেন যে যদি এই বিষয়ে তার কোন সন্দেহ থাকে, "হাউস অফ লর্ডসের ইইউ নির্বাচন কমিটিতে তার আট বছর – যা ইইউর কার্যক্রম তদারকি করে – ব্রাসেলসের সঙ্গে সম্পর্ক বিচ্ছিন্ন করার প্রয়োজন তাকে প্রনোদিত করেছে"। তিনি একটি গবেষণা উদ্ধৃত করেছেন যেখানে পাওয়া গিয়েছে যে সাধারণ বাজারে প্রবেশের সিদ্ধান্তের পর যুক্তরাজ্যের অর্থনৈতিক প্রবৃদ্ধি হ্রাস পেয়েছে, আরো কমেছে যখন যুক্তরাজ্য একক বাজারে গিয়েছে।
টার্কেল তদন্ত কমিশন
১৪ জুন, ২০১০-এ ট্রিম্বল গাজার ফ্লোটিল্লায় হামলার তদন্তে ইজরায়েলি বিশেষ স্বাধীন পাবলিক টার্কেল কমিশনের পর্যবেক্ষক হিসাবে নিযুক্ত হন।
গাজায় জাহাজ আগমন প্রতিরোধে ইসরায়েলের পদক্ষেপ আন্তর্জাতিক আইন অনুযায়ী ছিল কিনা তা তদন্ত কমিশন তদন্ত করেছিল। এটি গাজা স্ট্রিপে নৌবাহিনীর অবরোধ এবং আন্তর্জাতিক আইনের বিধিগুলির সাথে নৌ অবরোধের সাদৃশ্যের জন্য নিরাপত্তা বিবেচনায় অন্যান্য বিষয়গুলির মধ্যে দৃষ্টি নিবদ্ধ করে; আন্তর্জাতিক আইনের নীতিমালায় অভিযানের সময় কর্মসূচীর সাদৃশ্য; এবং ফ্লোটিলা হামলায় যারা সংগঠিত এবং অংশগ্রহণ করেছিল তাদের দ্বারা গৃহীত কর্ম, এবং তাদের সনাক্তকরণ করে।
কমিশনে সাবেক ইসরায়েলি সুপ্রীম কোর্টের বিচারপতি, জ্যাকব টার্কেল, এবং সাবেক টেকনিয়ন বিশ্ববিদ্যালয়ের সভাপতি, আমোস হোরেভ এবং জুলাই ২০১০-এ আরও দুজন সদস্য যোগ হয়। (বার আইলান বিশ্ববিদ্যালয়ের আন্তর্জাতিক আইন বিভাগের অধ্যাপক শাবতাই রোসেনে ২১ সেপ্টেম্বর ২০১০-এ তার মৃত্যুর আগ পর্যন্ত কমিশনে দায়িত্ব পালন করেন। ) এছাড়াও, কমিশনে দুজন বিদেশী পর্যবেক্ষক ছিল, ট্রিম্বল এবং কানাডিয়ান সামরিক বিচার বিভাগের সাবেক প্রধান, বিচারক অ্যাডভোকেট জেনারেল কেন ওয়াটকিন, যিনি শুনানিতে এবং আলোচনায় অংশগ্রহণ করেছিলেন, কিন্তু চূড়ান্ত সিদ্ধান্তে ভোট দেননি। ২০১১ সালের জানুয়ারিতে প্যানেলটি ইসরাইলের গাজায় নৌবাহিনীর অবরোধ এবং ফ্লোটিলায় হস্তক্ষেপ উভয়ই "আন্তর্জাতিক আইনের বিধি অনুসারে" বলে পরিগণিত করে।
ব্যক্তিগত জীবন
১৯৬৮ সালের আগস্ট মাসে হেথার ম্যাককম্বের সাথে ট্রিম্বলের প্রথম বিবাহ, ১৯৭৬ সালে বিবাহবিচ্ছেদের মাধ্যমে শেষ হয়। তার প্রথম বিবাহ থেকে কোন সন্তান ছিল না। ১৯৭৮ সালের আগস্টে ট্রিম্বল তার প্রাক্তন ছাত্রী ডাফনে এলিজাবেথ (নী অর্র) কে বিয়ে করেছিলেন। তাদের দুই ছেলে এবং দুই কন্যা (রিচার্ড, ভিক্টোরিয়া, নিকোলাস এবং সারা) আছে। ইউকেইউএনফের হয়ে ২০১০ সালের ইউকে সংসদীয় নির্বাচনে ব্যর্থতার আগে লেডি ট্রিম্বল উত্তর আয়ারল্যান্ডের সমতা কমিশনের সদস্য হিসেবে এবং পরে উত্তর আয়ারল্যান্ডের মানবাধিকার কমিশনের সদস্য হিসাবে কাজ করেছিলেন।
তার ছেলে নিকোলাস আলস্টার ইউনিয়নিস্ট পার্টিতে সক্রিয় রয়েছে। ২০১৬ সালে নিকোলাস ট্রিম্বলকে লিসবার্ন এবং কাসলরেঘ সিটি কাউন্সিলের পশ্চিম ডাউনশায়ারের প্রতিনিধিত্বকারী কাউন্সিলর হিসেবে আলেকজান্ডার রেডপাথের স্থলে প্রতিস্থাপন করার জন্য মনোনীত করা হয়েছিল।
জুলাই ২০১৯ সালে, তিনি স্বীকার করেছেন যে তিনি সমকামীদের বিরুদ্ধে ভোট দেওয়ার পরেও সমকামী বিবাহ এবং অংশীদারত্বের বিষয়ে তার অবস্থান পরিবর্তন করতে "বাধ্য" ছিলেন, কারণ তার লেসবিয়ান মেয়ে ভিকি ২০১৭ সালে স্কটল্যান্ডে তার বান্ধবী রোজালিন্ড স্টিফেন্সকে বিয়ে করেছিলেন। তিনি হাউস অফ লর্ডসের সহকর্মীদের বলেছিলেন "আমি এটিকে পরিবর্তন করতে পারি না, এবং এখনই বলতে পারি না যে আমি এর বিরোধী কারণ আমি এটির সঙ্গে একমত পোষণ করেছিলাম। এই হলো আমরা।
১৫° পূর্ব দ্রাঘিমারেখা
thumb|right|250px|[[Stargard Szczeciński, পোল্যান্ডে মধ্যরেখার চিহ্নিত স্মৃতিস্তম্ভ।]] thumbnail| [[জার্মান|জার্মানির সবচেয়ে পূর্বাঞ্চলীয় Görlitz শহরে মধ্যরেখার চিহ্নিত স্মৃতিস্তম্ভ।]] মূল মধ্যরেখার ১৫° পূর্ব মধ্যরেখা হল একটি দ্রাঘিমাংশের রেখা, যা উত্তর মেরু থেকে উত্তর মহাসাগর (ইউরোপ, আফ্রিকা), আটলান্টিক মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।
ন্যায়বিচার ও উন্নয়ন দল (তুরস্ক)
ন্যায়বিচার ও উন্নয়ন দল (Adalet ve Kalkınma Partisi, ; একেপি), সংক্ষেপে আনুষ্ঠানিকভাবে ইংরেজিতে একে পার্টি হলো তুরস্কের একটি রাজনৈতিক দল যা রক্ষণশীল-গণতন্ত্রী হিসেবে নিজেকে বর্ণনা করে। এটি প্রজাতন্ত্রী জনতা দল (সিএইচপি) সহ সমসাময়িক তুরস্কের দুটি প্রধান দলের মধ্যে অন্যতম।
১৫° পূর্ব দ্রাঘিমারেখা
মেরু থেকে মেরু
১৫° পূর্ব মধ্যরেখা উত্তর মেরু থেকে শুরু হয়ে দক্ষিণ থেকে দক্ষিণ মেরু অতিক্রম করে।:
ন্যায়বিচার ও উন্নয়ন দল (তুরস্ক)
২০১৭ সালের দলীয় সভা থেকে রেজেপ তাইয়িপ এরদোয়ান একেপির সভাপতি আছেন। ২০১৮ সালের তুর্কি সংসদীয় নির্বাচনে ৪২.৬% ভোট জিতে ৬০০ আসনের মধ্যে ২৮৫টি নিয়ে একেপি মহান জাতীয় সভা তথা তুরস্কের জাতীয় আইনসভার বৃহত্তম দল হয়। এটি জাতীয়তাবাদী আন্দোলন দলের (এমএইচপি) সাথে জনতা জোট গঠন করে। বর্তমান একেপির সংসদীয় নেতা হলেন ইসমেত ইলমাজ।
১৫° পূর্ব দ্রাঘিমারেখা
মেরু থেকে মেরু
! scope="col" width="125" | স্থানাঙ্ক ! scope="col" | দেশ, অঞ্চল বা সমুদ্র ! scope="col" | নোট ! scope="row" style="background:#b0e0e6;" | উত্তর মহাসাগর ! scope="row" | 🇳🇴 ! scope="row" style="background:#b0e0e6;" | আটলান্টিক মহাসাগর > Norwegian Sea ! scope="row" | 🇳🇴 ! scope="row" style="background:#b0e0e6;" | Vestfjorden ! scope="row" | 🇳🇴 ! scope="row" | 🇸🇪 ! scope="row" style="background:#b0e0e6;" | বাল্টিক সাগর ! scope="row" | 🇩🇰 ! scope="row" style="background:#b0e0e6;" | বাল্টিক সাগর ! scope="row" | 🇵🇱 ! scope="row" | 🇩🇪 ! scope="row" | 🇵🇱 ! scope="row" | 🇨🇿 ! scope="row" | 🇵🇱 ! scope="row" | 🇨🇿 ! scope="row" | 🇦🇹 ! scope="row" | 🇸🇮 ! scope="row" | 🇭🇷 ! scope="row" style="background:#b0e0e6;" | ভূমধ্যসাগর ! scope="row" | 🇮🇹 ! scope="row" style="background:#b0e0e6;" | ভূমধ্যসাগর ! scope="row" | 🇮🇹 ! scope="row" style="background:#b0e0e6;" | ভূমধ্যসাগর ! scope="row" | 🇮🇹 ! scope="row" style="background:#b0e0e6;" | ভূমধ্যসাগর ! scope="row" | 🇱🇾 ! scope="row" | 🇹🇩 ! scope="row" | 🇳🇪 ! scope="row" | 🇹🇩 > Passing just west of N'Djamena ! scope="row" | 🇨🇲 ! scope="row" | 🇹🇩 ! scope="row" | 🇨🇲 ! scope="row" | 🇨🇫 ! scope="row" | 🇨🇲 ! scope="row" | 🇨🇬 ! scope="row" | 🇨🇩 ! scope="row" | ! scope="row" | 🇳🇦 ! scope="row" style="background:#b0e0e6;" | আটলান্টিক মহাসাগর ! scope="row" style="background:#b0e0e6;" | দক্ষিণ মহাসাগর ! scope="row" | অ্যান্টার্কটিকা
ন্যায়বিচার ও উন্নয়ন দল (তুরস্ক)
২০০১ সালে এফপি, এএনএপি ও ডিওয়াইপির মতো বেশ কয়েকটি দলের সদস্যদের দ্বারা প্রতিষ্ঠিত এই দল তুরস্কের রক্ষণশীল ঐতিহ্যের লোকদের মধ্যে সমর্থনের একটি শক্তিশালী ভিত্তি রয়েছে, যদিও দলটি দৃঢ়ভাবে অস্বীকার করে যে এটি ইসলামপন্থী। ইউরোপীয় ইউনিয়নে তুরস্কের সদস্যপদ সমর্থন করে দলটি নিজেদের উদারপন্থী বাজার অর্থনীতি সমর্থনকারী হিসেবে দেখায়। কমলা হলো এই দলের প্রধান রঙ। অন্যান্য রঙের মধ্যে রয়েছে প্রতীকের জন্য সাদা, পতাকার জন্য নীল ও সংঘের নকশার জন্য কমলা-সাদা-নীল-লাল।
একেপি তুরস্কের একমাত্র দল যাদের তুরস্কের সমস্ত প্রদেশে উল্লেখযোগ্য উপস্থিতি রয়েছে। ১৯৪৬ সালে তুরস্কের বহুদলীয় গণতন্ত্রের সূচনা থেকে একেপিই একমাত্র দল যারা টানা ছয়টি সংসদীয় নির্বাচনে জয়লাভ করে। একেপি ২০০২ সাল থেকে আবদুল্লাহ গুল (২০০২–২০০৩), রেজেপ তাইয়িপ এরদোয়ান (২০০৩–২০১৪), আহমেত দাভুতোওলু (২০১৪–২০১৬), বিনালি ইলদিরিম (২০১৬–২০১৮) ও রেজেপ তাইয়িপ এরদোয়ানের (২০১৮–বর্তমান অধীনে জাতীয় সরকারের নেতৃত্ব দিয়েছে। একেপির শাসনকে ক্রমবর্ধমান কর্তৃত্ববাদ, সম্প্রসারণবাদ, বিবাচন এবং দল বা ভিন্নমত নিষিদ্ধ করার সাথে চিহ্নিত করা হয়েছে।